ศาลรัฐธรรมนูญวินิจฉัย “ธนาธร” พ้นสภาพ ส.ส. ตั้งแต่ 23 พ.ค.62 ขณะที่ดัชนี SET ภาคบ่ายร่วงกว่า 10 จุด - FINNOMENA
ศาลรัฐธรรมนูญวินิจฉัย “ธนาธร” พ้นสภาพ ส.ส. ตั้งแต่ 23 พ.ค.62 กรณีถือหุ้นสื่อวีลัค-มีเดีย เพราะถือหุ้นจริงในวันสมัครรับเลือกตั้ง ขณะที่ดัชนี SET ภาคบ่ายร่วง 10 จุด
20 พ.ย. 2562

ธนาธร หัวหน้าพรรค #อนาคตใหม่ พ้นจากความเป็น ส.ส. กรณีถือหุ้นสื่อวีลัค-มีเดีย เพราะถือหุ้นจริงในวันสมัครรับเลือกตั้ง
ช่วงหนึ่งศาลรัฐธรรมนูญอ่านคำวินิจฉัย ว่า แม้บริษัท วี-ลัค มีเดีย จะมีการบอกว่าปิดกิจการตั้งแต่วันที่ 26 พ.ย. 2561 และเลิกจ้างพนักงานไปแล้วก็ตาม แต่บริษัทยังสามารถประกอบกิจการเมื่อใดก็ได้ ดังนั้น บริษัท วี-ลัค ยังคงประกอบกิจการสื่อในวันที่พรรคอนาคตใหม่ลงสมัครรับเลือกตั้ง คือ 6 ก.พ. 2562
ผลการพิจารณา ศาลรัฐธรรมนูญวินิจฉัยว่าสมาชิกภาพ ส.ส. ของ นายธนาธร สิ้นสุดลงตามรัฐธรรมนูญ มาตรา 101 (6) ประกอบมาตรา 98 (3) นับแต่วันที่ศาลรัฐธรรมนูญมีคำสั่งให้ นายธนาธร หยุดปฏิบัติหน้าที่ ตามรัฐธรรมนูญมาตรา 82 วรรคสอง นับแต่วันที่ 23 พ.ค. 2562
ทำให้เมื่อสมาชิกภาพ ส.ส. ของ นายธนาธร สิ้นสุดลงทำให้มีตำแหน่ง ส.ส.บัญชีรายชื่อว่างลง ประธานสภาผู้แทนราษฎร ต้องประกาศให้มีชื่อในบัญชีรายชื่อขึ้นมาแทนตำแหน่งว่าง ภายใน 7 วัน
ทั้งนี้ตลาดหุ้นไทยภาคบ่ายร่วงกว่า 10 จุด ปัจจัยหลักมาจากการเจรจาการค้ายังไม่มีความชัดเจน ส่วนประเด็นการเมืองในประเทศ หลังศาลรัฐธรรมนูญวินิจฉัยนายธนาธร สิ้นสุดการเป็น ส.ส. ตลาดได้ตอบรับผลการวินิจฉัยไประดับหนึ่ง แต่หากไม่มีความวุ่นวายทางการเมืองไม่น่ามีผลมากนัก เมื่อเวลา 16.09 น. ดัชนี SET อยู่ที่ 1,596.34 จุด ลดลง 10.91 จุด (0.68%)
ที่มา : https://www.thairath.co.th/news/politic/1707786
https://www.ryt9.com/s/iq05/3069781
แท็ก:
แชร์บทความ: